[{"text_idx": "#000005", "text": "A-boan echuet bilan\u0303s ar Redadeg 2018 (tizhet ar pal a c\u2019hallomp menegin\u0303) gant an aozerien m\u2019o deus dija troet o sellou\u0300 war-zu 2020 hag ar Redadeg a zeu. Disadorn dremenet e oa bet aozet emvod-meur ar gevredigezh, evit chen\u0303ch ar c\u2019huzul-meran\u0303, ar burev met ivez evit votin\u0303 ar c\u2019he\u0302riou\u0300 loc\u2019han\u0303 ha degouezh ar Redadeg a zeu."}, {"text_idx": "#000006", "text": "Eus Karaez d\u2019ar Gwener 15 a viz Mae 2020 e loc\u2019ho ar Redadeg. Goude bezan\u0303 degemeret an degouezh e 2008, da vare ar Redadeg kentan\u0303, e vo eus ke\u0302r an Erer Kozh e krogo an abadenn veur evit ar brezhoneg. Un doare aes da lakaat liseidi Diwan e-barzh ar jeu ha da aozan\u0303 arvestou\u0300 a bep seurt, ken boas eo tud Karaez da seurt traou\u0300. An niver a gilometrou\u0300 n\u2019eo ket bet termenet c\u2019hoazh. Met goude bezan\u0303 graet tro Breizh gant ar vazh-test e vo e Gwengamp an degouezh d\u2019ar Sadorn 23 a viz Mae. Ar wech kentan\u0303 e tegouezho ar Redadeg e Bro-Dreger, pa n\u2019he deus ket gwelet na loc\u2019han\u0303 na degouezh c\u2019hoazh. Kreizenn sevenadurel vrezhon Gwengamp he deus labouret a-zevri evit kinnig un doser a-feson. Kalzik kevredigezhiou\u0300 a vo e-barzh ar jeu. Mall zo war galz a dud gwelet an dra-se."}, {"text_idx": "#000007", "text": "Kevredigezh ar Redadeg he doa divizet choaz ar c\u2019he\u0302riou\u0300 loc\u2019han\u0303 ha degouezh abretoc\u2019h eget ar bloavezhiou\u0300 paseet. Ingal e veze diskle\u0302riet e miz Genver ar bloaz etre div Redadeg an disoc\u2019hou\u0300. Oc\u2019h ober kement-man\u0303 e son\u0303j da dud ar Redadeg e vo gounezet amzer dreist-holl evit sevel an hentad ha gouestlet muioc\u2019h a amzer war-lerc\u2019h evit traou\u0300 all hag o feurlipat c\u2019hoazh. Tri miz ouzhpenn n\u2019eo ket fall."}, {"text_idx": "#000008", "text": "Ur chen\u0303chamant a zo e-barzh burev ar gevredigezh, pevar frezidant a zo breman\u0303 : Lei\u0308la Simon a chom prezidantez goude ur respet, Mael The\u0301paut a zeu en-dro goude ar Redadegou\u0300 2014 ha 2016, Katell Chantreau ha Fulup Kere a vo evit ar wech kentan\u0303. Pep hini en do ur garg resis ha dishen\u0303vel evit aesaat al labour. Kalon vat dezho. Ha bec\u2019h d\u2019ar Redadeg !"}, {"text_idx": "#000009", "text": "Da lenn ivez / A\u0300 lire e\u0301galement"}, {"text_idx": "#000013", "text": "6 pajenn e brezhoneg: prenit niv. ar miz!\nNe\u0301 en 1986 a\u0300 Nantes, Arno MAHE\u0301 e\u0301crit re\u0301gulie\u0300rement pour le peuple Breton papier et en ligne.\nLakaat a ran ma fostel\nHa war ar rouedadou\u0300 sokial..."}, {"text_idx": "#000015", "text": "Ne\u0301 en 1986 a\u0300 Nantes, Arno MAHE\u0301 e\u0301crit re\u0301gulie\u0300rement pour le peuple Breton papier et en ligne."}]